ปกติเมนจะมาประมานต้นเดือนอะค่ะแล้วทีนี้ก็พึ่งเริ่มกินยาคุมได้8วัน(เริ่มกิน24ตค)พอกินแล้วรู้วึกว่าอึดอัดตัวเองแล้วน้ำหนักขึ้นจากที่ออกกำลังกายและคุมอาหารทั้งอาทิตย์เป็นไปได้ไหมคะที่เกิดจากยาคุมและเพราะว่าใกล้เป็นประจำเดือน
สวัสดีค่ะ ในที่นี้น่าจะหมายถึงยาคุมกำเนิดแบบฮอร์โมนรวม ซึ่งอาจมีผลข้างเคียงหลังใช้ยา เช่นอาการปวดหัว คลื่นไส้ ปวดบริเวณหน้าอก น้ำหนักตัวเปลี่ยนแปลง มีเลือดไหลก่อนถึงรอบประจำเดือน หากอาการเหล่านี้ยังคงมีอยู่อย่างต่อเนื่องภายใน 2-3 เดือน ควรเปลี่ยนยา หรือเปลี่ยนไปใช้วิธีคุมกำเนิดแบบอื่นค่ะแนะนำการลดน้ำหนักด้วยวิธีที่ปลอดภัยเช่น1.ควบคุมอาหาร โดย รับประทานอาหารที่หลากหลาย เช่น คาร์โบไฮเดรตอย่างธัญพืชที่ไม่ผ่านการขัดสี ผัก ผลไม้ โปรตีนไขมันน้อย และไขมันที่ดีกับร่างกายในปริมาณที่เหมาะสม เลี่ยงการรับประทานไขมันเลว ไขมันอิ่มตัว อย่างไขมันจากสัตว์ หรือไขมันที่อยู่ในอาหารขยะต่างๆ ซึ่งเป็นไขมันที่อันตรายต่อสุขภาพ รับประทานผักผลไม้ให้มากขึ้น2.ออกกำลังกายเพื่อเพิ่มการเผาผลาญของร่างกาย ได้แก่ การวิ่ง การว่ายน้ำ การปั่นจักรยาน การเต้นแอโรบิก และการเดินไม่ควรซื้อยาลดน้ำหนักใดๆมารับประทานเองนะคะ